La cicòria comune o cicòria catałogna ła ze na pianta erbasea, perene co fiori intensi de cołor blu ciaro, apartegnente a ła fameja Asteraceae. Par el nome zenèrego de sta pianta ze difìsiłe catar fora ła etimołozia. Probabilmente se ze drio parlar de on antigo nome arabo che el podaria sonar cofà . Par altre fonte invese el pare derivar dal nome ejìsio , o forse anca dal visinamento de do tèrmani e ; i antighi greghi i ciamava sta pianta ; ma anca o . Posaria èsar che i àrabi i gàpia ciapà dai greghi el nome, ma no ze seguro. La cicòria ła riva a na altesa màsima de 1,5 m , de siclo biołòzego perene, ma a volte anca anuałe; inte el primo ano buta na rozeta bazałe de foje, e el trozo fiorałe solché inte el segondo ano de vita. La forma biołòzega de ła spece ła ze emicriptofita scapoza : o sia ła ze na pianta perenante co buti al liveło del teren co fusto slongà e co poche foje. Raize secondàrie da rizoma. Parte ipozea: la parte interada ła ze on rizoma ingrosà che ła finise inte na raiza a fiton sotiłe , de color moro scuro; el rizoma el ze par de pì pien de vazi latesìfari amari. Parte epizea: la parte aèrea ła ze reta co ramozità divaregada; superfise cuerta da pełi verso zo e interno vodo. Foje bazałi: łe forma na rozeta e łe ze oblanseołae e penatifide a màrzeni ronsinai ; i segmenti i ze su par zo triangołari. Foje caułine: pì picenine de chełe bazałi, ma senpre co na forma anseołada col màrzene dentà - lobà . Łe ze sesiłi e a dispozision alterna drio el fusto. Łe foje łe nase in autuno, łe dura inte l'inverno ma łe se seca suito inte ła fioridura dopo, par sta roba ze fàsiłe catar piante co rame co sołi fiur. El color de łe foje łe ze verdo scuro, inte łe nervadure łe połe èsar sfumae de roso. Dimension foje: larghesa 3 –5 cm; longhesa 10 – 25 cm.